Document ID: /roh_data/filtered/fineweb-2-filterrobots_roh.jsonl.gz/19041

Tar in test positiv da corona na duess ins betg spetgar sin il telefon dal contact tracing. Il meglier saja gist da sez infurmar ils contacts stretgs. Sco contacts stretgs valan ils confamigliars ed amis e tut tenor er ils vischins. Era ils collavuraturs duessan vegnir contactads tut tenor quant stretg ch'il contact è stà.
Sch'ins vegn contactà d'in infectà lura duess ins ir per 10 dis em quarantina. Era sch'ils collavuraturs dal contact tracing n'han anc betg telefonà. Suenter 10 dis pon ins lura bandunar la quarantina. Quai però be sch'ins è er stà ils ultims dus dis senza sintoms. Uschiglio dura la quarantina fin ch'ins è dus dis senza sintoms.